Julkisen palvelun velvoitteet - ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) - Uusien julkisen palvelun velvoitteiden asettaminen reittialueilla 1 ja 2 harjoitettavalle säännölliselle lentoliikenteelle (Finnmark ja Pohjois-Tromssa)



Virallinen lehti nro C 294 , 04/12/2003 s. 0018 - 0025



Julkisen palvelun velvoitteet ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Uusien julkisen palvelun velvoitteiden asettaminen reittialueilla 1 ja 2 harjoitettavalle säännölliselle lentoliikenteelle (Finnmark ja Pohjois-Tromssa) (2003/C 294/09) 1: - SEURAAVIEN PAIKKAKUNTIEN VÄLISILLÄ REITEILLÄ: KIRKKONIEMI, VESISAARI, BÅTSFJORD, BERLEVÅG, MEHAMN, HONNINGSVÅG, HAMMERFEST JA ALTA (ALATTIO) - VARDØ (VUOREIJA)-KIRKKONIEMI-VARDØ 1. JOHDANTO Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti asettaa 7 päivästä heinäkuuta 2004 alkaen julkisen palvelun velvoitteet seuraaville säännöllisille lentoliikennepalveluille: - seuraavien paikkakuntien välisessä reittiverkostossa: Kirkkoniemi, Vesisaari, Båtsfjord, Berlevåg, Mehamn, Honningsvåg, Hammerfest ja Alta (Alattio) - Vardø (Vuoreija)-Kirkkoniemi-Vardø 2. MÄÄRITELMÄ Tässä tiedonannossa tarkoitetaan yhden liikenteenharjoittajan palvelulla sitä, että liikenteenharjoittajan on kuljetettava matkustajia koko reitillä, joka kuuluu julkisen palvelun velvoitteiden kattamaan verkostoon. Matkustusaika saa olla kutakin vaadittua yhden liikenteenharjoittajan palvelua käyttäen enintään 3 tuntia 30 minuuttia ensimmäisestä lähdöstä lopulliseen määräpaikkaan saapumiseen. 3. JULKISEN PALVELUN VELVOITTEESEEN SISÄLTYY SEURAAVAA 3.1 YLEISTÄ Jos ajanjaksolla 1. tammikuuta-30. kesäkuuta tai 1. elokuuta-30. marraskuuta Kirkkoniemeen, Altaan, Vesisaareen tai Hammerfestiin matkustavien määrä tai sieltä matkustavien määrä on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Jos ajanjaksolla 1. tammikuuta-30. kesäkuuta tai 1. elokuuta-30. marraskuuta Kirkkoniemeen, Altaan, Vesisaareen tai Hammerfestiin matkustavien määrä tai sieltä matkustavien määrä on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Aikatauluissa on otettava huomioon lentomatkojen kysyntä. Kaikki annetut kellonajat ovat paikallista aikaa. 3.2 VÄHIMMÄISVUOROTIHEYTTÄ, PAIKKAKAPASITEETTIA, REITTEJÄ JA AIKATAULUJA KOSKEVAT VAATIMUKSET KIRKKONIEMEN, VESISAAREN, BÅTSFJORDIN, BERLEVÅGIN, MEHAMNIN, HONNINGSVÅGIN, HAMMERFESTIN JA ALTAN VÄLISILLÄ REITEILLÄ Eräitä lentoasemia koskevat eri vaatimukset toimintaan käytettävästä ilma-alustyypistä riippuen. Vaihtoehto 1: Tämän kohdan vaatimukset koskevat liikennöintiä vähintään 30 matkustajalle rekisteröidyillä ilma-aluksilla, joissa on paineistettu matkustamo. Vaihtoehto 2: Tämän kohdan vaatimukset koskevat liikennöintiä vähintään 15 matkustajalle rekisteröidyillä ilma-aluksilla. 3.2.1 VAATIMUKSET MAANANTAISTA PERJANTAIHIN Vaatimukset ovat voimassa ympäri vuoden. Luotaessa yhteydet Tromssan reitillä liikennöitäviin lentoihin on aikataulut järjestettävä sellaisiksi, että matkustajat voivat matkustaa Tromssasta tai Tromssaan vaihtamalla lentokonetta enintään yhden kerran. Lähtöjä ja saapumisia sekä reittejä ja aikatauluja koskevat seuraavat vaatimukset: Alta - Tarjotun kapasiteetin on oltava maanantaista perjantaihin vähintään 550 paikkaa Altan reitillä kumpaankin suuntaan. - Yhden liikenteenharjoittajan liikennöimiä vuoroja muiden lentokenttien ja Altan välillä tämän tiedonannon mukaisesti. Hammerfest - Vähintään viisi päivittäistä lähtöä ja saapumista. - Tarjotun kapasiteetin on oltava maanantaista perjantaihin vähintään 925 paikkaa Hammerfestin reitillä kumpaankin suuntaan. - Vähintään kolme yhden liikenteenharjoittajan edestakaista vuoroa Vesisaareen. Ensimmäisen vuoron on saavuttava kumpaankin suuntaan viimeistään klo 10.30, ja viimeisen vuoron on lähdettävä aikaisintaan klo 18.30. - Yhden liikenteenharjoittajan edestakainen vuoro Kirkkoniemeen. - Yhden liikenteenharjoittajan liikennöimiä vuoroja muiden lentokenttien ja Hammerfestin välillä tämän tiedonannon mukaisesti. Kirkkoniemi - Tarjotun kapasiteetin on oltava maanantaista perjantaihin vähintään 725 paikkaa Kirkkoniemen reitillä kumpaankin suuntaan. - Vähintään yksi päivittäinen yhden liikenteenharjoittajan edestakainen vuoro Altaan, jonka yhteydessä voidaan tehdä enintään yksi välilasku. - Yhden liikenteenharjoittajan liikennöimiä vuoroja muiden lentokenttien ja Kirkkoniemen välillä tämän tiedonannon mukaisesti. Vesisaari - Vähintään yhdeksän päivittäistä lähtöä ja saapumista. - Tarjotun kapasiteetin on oltava maanantaista perjantaihin vähintään 1650 paikkaa Vesisaaren reitillä kumpaankin suuntaan. - Vähintään kolme yhden liikenteenharjoittajan edestakaista vuoroa Kirkkoniemeen ilman välilaskuja. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00. Ensimmäisen vuoron on saavuttava Vesisaareen viimeistään klo 11.30, ja viimeisen vuoron on lähdettävä Vesisaaresta aikaisintaan klo 18.30. - Vähintään kaksi yhden liikenteenharjoittajan edestakaista vuoroa Altaan. Ensimmäisen vuoron on saavuttava kumpaankin suuntaan viimeistään klo 10.30. Viimeisen vuoron on lähdettävä Vesisaaresta aikaisintaan klo 14.00 ja Altasta aikaisintaan klo 15.00. - Yhden liikenteenharjoittajan liikennöimiä vuoroja muiden lentokenttien ja Vesisaaren välillä tämän tiedonannon mukaisesti. Båtsfjord Vaihtoehto 1 Vähintään neljä päivittäistä lähtöä ja saapumista seuraavin ehdoin: - Vähintään kaksi yhden liikenteenharjoittajan edestakaista vuoroa Kirkkoniemeen. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00. - Vähintään kaksi yhden liikenteenharjoittajan edestakaista vuoroa Vesisaareen. Ensimmäisen vuoron on saavuttava Vesisaareen viimeistään klo 10.30, ja viimeisen vuoron on lähdettävä Vesisaaresta aikaisintaan klo 18.30. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Hammerfestiin. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. tai Vaihtoehto 2 Vähintään kuusi päivittäistä lähtöä ja saapumista seuraavin ehdoin: - Vähintään kolme yhden liikenteenharjoittajan edestakaista vuoroa Kirkkoniemeen. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00. - Vähintään kaksi yhden liikenteenharjoittajan edestakaista vuoroa Vesisaareen. Ensimmäisen vuoron on saavuttava Vesisaareen viimeistään klo 10.30, ja viimeisen vuoron on lähdettävä Vesisaaresta aikaisintaan klo 18.30. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Hammerfestiin. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. Berlevåg Vaihtoehto 1 Vähintään kolme päivittäistä lähtöä ja saapumista seuraavin ehdoin: - Yhden liikenteenharjoittajan edestakainen vuoro Kirkkoniemeen. Vuoron on saavuttava Kirkkoniemeen viimeistään klo 11.00 ja lähdettävä Kirkkoniemestä aikaisintaan klo 19.00. - Yhden liikenteenharjoittajan edestakainen vuoro Vesisaareen. Vuoron on saavuttava Vesisaareen viimeistään klo 10.30 ja lähdettävä Vesisaaresta aikaisintaan klo 18.30. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Hammerfestiin. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. tai Vaihtoehto 2 Vähintään neljä päivittäistä lähtöä ja saapumista seuraavin ehdoin: - Vähintään kaksi yhden liikenteenharjoittajan edestakaista vuoroa Kirkkoniemeen. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00. - Yhden liikenteenharjoittajan edestakainen vuoro Vesisaareen. Vuoron on saavuttava Vesisaareen viimeistään klo 10.30 ja lähdettävä Vesisaaresta aikaisintaan klo 18.30. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Hammerfestiin. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. Mehamn Vaihtoehto 1 Vähintään neljä päivittäistä lähtöä ja saapumista seuraavin ehdoin: - Vähintään kaksi yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00. - Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Kirkkoniemeen. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. tai Vaihtoehto 2 Vähintään kuusi päivittäistä lähtöä ja saapumista seuraavin ehdoin: - Vähintään kolme yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00. - Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00. - Yhden liikenteenharjoittajan edestakainen vuoro Altaan. - Yhden liikenteenharjoittajan edestakainen vuoro Kirkkoniemeen. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. Honningsvåg Vaihtoehto 1 Vähintään neljä päivittäistä lähtöä ja saapumista seuraavin ehdoin: - Vähintään kaksi yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00. - Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00. - Yhden liikenteenharjoittajan edestakainen vuoro Kirkkoniemeen. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. tai Vaihtoehto 2 Vähintään kuusi päivittäistä lähtöä ja saapumista seuraavin ehdoin: - Vähintään kolme yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00. - Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00. - Yhden liikenteenharjoittajan edestakainen vuoro Kirkkoniemeen. - Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä. 3.2.2 LAUANTAI JA SUNNUNTAI Vaatimukset ovat voimassa ympäri vuoden. Seuraavat vaatimukset koskevat lauantaita ja sunnuntaita yhdessä: - Tarjotun kapasiteetin on oltava vähintään 110 paikkaa Altan reitillä kumpaankin suuntaan, vähintään 185 paikkaa Hammerfestin reitillä kumpaankin suuntaan, vähintään 145 paikkaa Kirkkoniemen reitillä kumpaankin suuntaan ja vähintään 330 paikkaa Vesisaaren reitillä kumpaankin suuntaan. - Hammerfestin, Vesisaaren, Båtsfjordin, Berlevågin, Mehamnin ja Honningsvågin reiteillä on oltava lähtöjä ja saapumisia vähintään yhtä monta kuin jokaisena päivänä maanantaista perjantaihin. - Vähintään kaksi yhden liikenteenharjoittajan edestakaista vuoroa Honningsvåg-Hammerfest. - Yhden liikenteenharjoittajan edestakainen vuoro Vesisaareen Båtsfjordista, Berlevågista, Mehamnista ja Honningsvågista. - Yhden liikenteenharjoittajan edestakainen vuoro Hammerfestiin Båtsfjordista, Berlevågista ja Mehamnista. - Yhden liikenteenharjoittajan edestakainen vuoro Vesisaari-Alta. - Yhden liikenteenharjoittajan edestakainen vuoro Kirkkoniemi-Alta. - Båtsfjordin, Berlevågin, Mehamnin ja Honningsvågin jatkoyhteyksiä Tromssan reiteille ja reiteiltä on oltava vähintään yhtä monta kuin jokaisena päivänä maanantaista perjantaihin. Seuraavat vaatimukset koskevat sekä lauantaita että sunnuntaita: - Edestakainen vuoro jokaiselle seuraavista lentoasemista: Vesisaari, Båtsfjord, Berlevåg, Mehamn, Honningsvåg, Hammerfest, Kirkkoniemi ja Alta. - Yhden liikenteenharjoittajan edestakainen vuoro Vesisaari-Hammerfest. - Yhden liikenteenharjoittajan edestakainen vuoro Vesisaari-Kirkkoniemi. - Edestakainen jatkoyhteys Tromssan ja seuraavien lentoasemien välillä: Båtsfjord, Berlevåg, Mehamn ja Honningsvåg. 3.2.3 ILMA-ALUSLUOKKA Vaadituilla lennoilla on käytettävä vähintään 15 matkustajalle rekisteröityjä ilma-aluksia. Liikenteenharjoittajia pyydetään erityisesti ottamaan huomioon lentokenttien tekniset ja operatiiviset olosuhteet, kuten lyhyt kiitotie Vesisaaressa, Båtsfjordissa, Berlevågissa, Mehamnissa, Honningsvågissa ja Hammerfestissa. Lisätietoja saa osoitteesta: Luftfartstilsynet PO Box 8050 Dep. N - 0031 Oslo puh. (47) 23 31 78 00 3.2.4 LIPUNHINNAT - Täysin muutettavissa olevien menolippujen perushinnat eivät 7. heinäkuuta 2004 alkavana toimintavuonna saa ylittää alla olevassa taulukossa Norjan kruunuina esitettyjä määriä. >TAULUKON PAIKKA> - Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/english/ subjects/08/02/10/kpi_en/). - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on tarjottava kaikkia näiden sopimusten mukaisia alennuksia. - Normaalin käytännön mukaisia sosiaalisia alennuksia on tarjottava. - Julkaistut enimmäishinnat ovat voimassa silloin, kun liikenteenharjoittaja itse vastaa liikennöinnistä koko asianomaisella reitillä, joka kuuluu julkisen palvelun velvoitteiden alaiseen verkostoon, ja ne koskevat kaikkia vaadittuja yhden liikenteenharjoittajan vuoroja, ks. 3.2.1 ja 3.2.2 kohta, riippumatta reitistä. - Yhden liikenteenharjoittajan vuoroja, jotka liikennöidään julkisen palvelun velvoitteiden alaisessa reittiverkostossa, mutta joita ei vaadita näiden velvoitteiden nojalla, tässä julkaistut lipunhinnat koskevat suorien tai kauttakulkulentojen tai maantieteellisesti luonnollisten reittien enimmäishintoina. Muissa tapauksissa lipunhinnat eivät saa ylittää tasoa, joka määräytyy lentoyhtiöiden välisissä sopimuksissa käytetyn laskentajärjestelmän perusteella. 3.3 VARDØ (VUOREIJA)-KIRKKONIEMI-VARDØ 3.3.1 VÄHIMMÄISVUOROTIHEYS, PAIKKAKAPASITEETTI, REITIT JA AIKATAULUT Vaatimukset ovat voimassa ympäri vuoden. Kumpaankin suuntaan on liikennöitävä päivittäin. Vuorotiheydet Vähintään kolme edestakaista vuoroa päivittäin maanantaista perjantaihin ja vähintään kolme edestakaista vuoroa lauantain ja sunnuntain välisenä aikana. Paikkakapasiteetti - Maanantain ja perjantain välisenä aikana on tarjottava kumpaankin suuntaan vähintään 225 paikkaa ja lauantain ja sunnuntain välisenä aikana vähintään 45 paikkaa. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Reititys Vaadittujen lentojen on oltava välilaskuttomia, jos ne suoritetaan käyttäen alle 20 matkustajalle rekisteröityjä ilma-aluksia. Käytettäessä vähintään 20 matkustajalle rekisteröityjä ilma-aluksia vaadittujen lentojen yhteydessä voidaan tehdä enintään yksi välilasku. Aikataulut Aikatauluissa on otettava huomioon lentomatkojen kysyntä. Vaadittuja lentoja koskevat lisäksi seuraavat ehdot maanantaista perjantaihin (ajat paikallisia): Viimeisen vuoron on lähdettävä Kirkkoniemestä vähintään kuusi tuntia myöhemmin kuin ensimmäinen vuoro saapuu Kirkkoniemeen. 3.3.2 ILMA-ALUSLUOKKA Vaadituilla lennoilla on käytettävä vähintään 15 matkustajalle rekisteröityjä ilma-aluksia. Liikenteenharjoittajia pyydetään erityisesti ottamaan huomioon lentokenttien tekniset ja operatiiviset olosuhteet, kuten lyhyt kiitotie Vardøssä. Lisätietoja saa osoitteesta: Luftfartstilsynet PO Box 8050 Dep. N - 0031 Oslo puh. (47) 23 31 78 00 3.3.3 LIPUNHINNAT - Täysin muutettavissa olevien menolippujen perushinnat eivät saa ylittää 7. heinäkuuta 2004 alkavana toimintavuonna 625 Norjan kruunua. - Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/english/ subjects/08/02/10/kpi_en/). - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on tarjottava kaikkia näiden sopimusten mukaisia alennuksia. - Normaalin käytännön mukaisia sosiaalisia alennuksia on tarjottava. 3.4 PALVELUJEN JATKUVUUS Suoraan liikenteenharjoittajasta johtuvista syistä peruutettujen lentojen määrä saa olla enintään 1,5 prosenttia hyväksytyn aikataulun mukaisesta suunnitellusta lentojen määrästä vuodessa. 3.5 YHTEISTYÖJÄRJESTELYT Sen jälkeen kun on järjestetty tarjouskilpailu, jolla liikennöintioikeus julkisen palvelun velvoitteiden alaisilla reiteillä rajoitetaan yhteen liikenteenharjoittajaan, ovat voimassa seuraavat ehdot: Lipunhinnat - Kaikki muihin reitteihin liittyvät jatkoyhteyshinnat on tarjottava yhtäläisin ehdoin kaikille liikenteenharjoittajille. Poikkeusta sovelletaan tarjouksen tekijän liikennöimiin muihin reitteihin liittyviin jatkoyhteyshintoihin, jos hinta on enintään 40 prosenttia täysin muutettavissa olevan lipun hinnasta. - Näillä lennoilla ei voida ansaita eikä käyttää kanta-asiakkaiden bonusjärjestelmän pisteitä. Jatkoyhteyksien ehdot Kaikkien liikenteenharjoittajan asettamien ehtojen, jotka koskevat matkustajien kuljettamista toisten liikenteenharjoittajien reiteille tai reiteiltä mukaan lukien odotusaikoja sekä lippujen ja matkatavaroiden tarkastusta koskevat ehdot, on oltava puolueettomia ja syrjimättömiä. 4. MUUTA Nämä julkisen palvelun velvoitteet korvaavat Euroopan yhteisöjen virallisessa lehdessä C 112 9 päivänä toukokuuta 2002 numerolla 1A ja 1B julkaistut velvoitteet Vesisaaren, Båtsfjordin, Berlevågin, Mehamnin, Honningsvågin, Hammerfestin, Kirkkoniemen ja Altan sekä Vardøn ja Kirkkoniemen välisen edestakaisen säännöllisen lentoliikenteen osalta. 5. TIEDOTTAMINEN Lisätietoja saa osoitteesta: Ministry of Transport and Communications PO Box 8010 Dep. N - 0030 Oslo Puhelin (47) 22 24 83 53 Faksi (47) 22 24 95 72 Nämä tiedot ovat saatavilla myös Internet-osoitteessa: http://www.odin.dep.no/sd/norsk/ aktuelt/anbud 2: HASVIK-TROMSSA-HASVIK, HASVIK-HAMMERFEST-HASVIK JA SØRKJOSEN-TROMSSA-SØRKJOSEN 1. JOHDANTO Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti asettaa 7 päivästä heinäkuuta 2004 alkaen julkisen palvelun velvoitteet säännölliselle lentoliikenteelle seuraavilla reiteillä: Hasvik-Tromssa-Hasvik, Hasvik-Hammerfest-Hasvik ja Sørkjosen-Tromssa-Sørkjosen 2. JULKISEN PALVELUN VELVOITTEESEEN SISÄLTYY SEURAAVAA 2.1 YLEISTÄ Jos ajanjaksolla 1. tammikuuta-30. kesäkuuta tai 1. elokuuta-30. marraskuuta Hasvikin ja Tromssan välisellä reitillä, Hasvikin ja Hammerfestin välisellä reitillä tai Sørkjosenin ja Tromssan välisellä reitillä matkustavien määrä on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Jos ajanjaksolla 1. tammikuuta-30. kesäkuuta tai 1. elokuuta-30. marraskuuta Hasvikin ja Tromssan välisellä reitillä, Hasvikin ja Hammerfestin välisellä reitillä tai Sørkjosenin ja Tromssan välisellä reitillä matkustavien määrä on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Aikatauluissa on otettava huomioon lentomatkojen kysyntä. Kaikki annetut kellonajat ovat paikallista aikaa. 2.2 VÄHIMMÄISVUOROTIHEYTTÄ, PAIKKAKAPASITEETTIA, REITTEJÄ JA AIKATAULUJA KOSKEVAT VAATIMUKSET 2.2.1 VAATIMUKSET Hasvik-Tromssa-Hasvik ja Hasvik-Hammerfest-Hasvik Vaatimukset ovat voimassa ympäri vuoden. Hasvik-Tromssa - Vähintään kaksi edestakaista vuoroa päivittäin maanantaista perjantaihin. Niistä vähintään yhden aikataulun on sovittava Tromssan ja Oslon välisen reitin vuoroihin. - Vähintään yksi edestakainen vuoro sunnuntaisin. Aikataulun on sovittava Tromssan ja Oslon välisen reitin vuoroihin. - Maanantaista perjantaihin on ensimmäisen vuoron saavuttava Tromssaan viimeistään klo 10.00, ja viimeisen vuoron on lähdettävä Tromssasta aikaisintaan klo 13.30. - Vähintään yhden vaadituista päivittäisistä lennoista on maanantaista perjantaihin oltava välilaskuton kumpaankin suuntaan. Muilla lennoilla voidaan tehdä enintään kaksi välilaskua, joista toisen yhteydessä voidaan vaihtaa ilma-alusta, edellyttäen että odotusaika on enintään 45 minuuttia ja liikenteenharjoittaja hoitaa koko Tromssan reitin. Hasvik-Hammerfest Vähintään yksi edestakainen vuoro päivässä maanantaista perjantaihin. Vuoron on saavuttava Hammerfestiin viimeistään klo 8.30 ja lähdettävä Hammerfestista aikaisintaan klo 14.30. Hasvikin ja Tromssan sekä Hasvikin ja Hammerfestin välisillä reiteillä on tarjottava yhteensä vähintään 120 paikkaa viikossa molempiin suuntiin. Sørkjosen-Tromssa-Sørkjosen Vaatimukset ovat voimassa ympäri vuoden. Kumpaankin suuntaan on liikennöitävä päivittäin. Vuorotiheydet ja reititys - Vähintään kaksi edestakaista vuoroa päivittäin maanantaista perjantaihin. - Vähintään kaksi edestakaista vuoroa lauantain ja sunnuntain välisenä aikana yhteensä. - Vaadittujen lentojen on oltava välilaskuttomia. Paikkakapasiteetti Maanantain ja perjantain välisenä aikana on tarjottava kumpaankin suuntaan vähintään 250 paikkaa ja lauantain ja sunnuntain välisenä aikana vähintään 50 paikkaa. Aikataulut Vaadittujen lentojen aikataulujen on mahdollistettava yhteydet Tromssan ja Oslon väliselle edestakaiselle reitille. Vaadittuja lentoja koskevat lisäksi seuraavat ehdot maanantaista perjantaihin: - Ensimmäisen vuoron on saavuttava Tromssaan viimeistään klo 9.30, ja viimeisen vuoron on lähdettävä sieltä aikaisintaan klo 18.00. - Ensimmäisen vuoron on lähdettävä Tromssasta viimeistään klo 11.30, ja viimeisen vuoron on lähdettävä Sørkjosenista aikaisintaan klo 17.00. 2.2.2 ILMA-ALUSLUOKKA Vaadituilla lennoilla on käytettävä vähintään 15 matkustajalle rekisteröityjä ilma-aluksia. Liikenteenharjoittajia pyydetään erityisesti ottamaan huomioon lentokenttien tekniset ja operatiiviset olosuhteet, kuten lyhyt kiitotie Hasvikissa, Hammerfestissa ja Sørkjosenissa. Lisätietoja saa osoitteesta: Luftfartstilsynet PO Box 8050 Dep. N - 0031 Oslo puh. (47) 23 31 78 00 2.3 LIPUNHINNAT - Täysin muutettavissa olevien menolippujen perushinnat eivät 7. heinäkuuta 2004 alkavana toimintavuonna saa ylittää seuraavia Norjan kruunuina esitettyjä määriä: Hasvik-Tromssa: 1260,00 Hasvik-Hammerfest: 590,00 Sørkjosen-Tromssa: 670,00 - Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/english/ subjects/08/02/10/kpi_en/) - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on tarjottava kaikkia näiden sopimusten mukaisia alennuksia. - Normaalin käytännön mukaisia sosiaalisia alennuksia on tarjottava. 2.4 PALVELUJEN JATKUVUUS Suoraan liikenteenharjoittajasta johtuvista syistä peruutettujen lentojen määrä saa olla enintään 1,5 prosenttia hyväksytyn aikataulun mukaisesta suunnitellusta lentojen määrästä vuodessa. 2.5 YHTEISTYÖJÄRJESTELYT Sen jälkeen kun on järjestetty tarjouskilpailu, jolla liikennöintioikeus julkisen palvelun velvoitteiden alaisilla reiteillä rajoitetaan yhteen liikenteenharjoittajaan, ovat voimassa seuraavat ehdot: Lipunhinnat - Kaikki muihin reitteihin liittyvät jatkoyhteyshinnat on tarjottava yhtäläisin ehdoin kaikille liikenteenharjoittajille. Poikkeusta sovelletaan tarjouksen tekijän liikennöimiin muihin reitteihin liittyviin jatkoyhteyshintoihin, jos hinta on enintään 40 prosenttia täysin muutettavissa olevan lipun hinnasta. - Näillä lennoilla ei voida ansaita eikä käyttää kanta-asiakkaiden bonusjärjestelmän pisteitä. Jatkoyhteyksien ehdot Kaikkien liikenteenharjoittajan asettamien ehtojen, jotka koskevat matkustajien kuljettamista toisten liikenteenharjoittajien reiteille tai reiteiltä mukaan lukien odotusaikoja sekä lippujen ja matkatavaroiden tarkastusta koskevat ehdot, on oltava puolueettomia ja syrjimättömiä. 3. MUUTA Nämä julkisen palvelun velvoitteet korvaavat Euroopan yhteisöjen virallisessa lehdessä C 112 9 päivänä toukokuuta 2002 numerolla 2 julkaistut velvoitteet Hasvikin ja Tromssan, Hasvikin ja Hammerfestin sekä Sørkjosenin ja Tromssan välisessä säännöllisessä lentoliikenteessä. 4. TIEDOTTAMINEN Lisätietoja saa osoitteesta: Ministry of Transport and Communications PO Box 8010 Dep. N - 0030 Oslo Puhelin (47) 22 24 83 53 Faksi (47) 22 24 95 72 Nämä tiedot ovat saatavilla myös Internet-osoitteessa: http://www.odin.dep.no/sd/norsk/ aktuelt/anbud LIITE ILMOITUKSIIN, JOTKA KOSKEVAT JULKISEN PALVELUN VELVOITTEIDEN ASETTAMISTA NORJASSA HARJOITETTAVALLE SÄÄNNÖLLISELLE LENTOLIIKENTEELLE TUOTANNON ELI TARJOTTAVIEN PAIKKOJEN MÄÄRÄN TARKISTAMINEN - TUOTANNON TARKISTAMISLAUSEKE 1. Tuotannon tarkistamislausekkeen tarkoitus Tuotannon tarkistamislausekkeen avulla on tarkoitus varmistaa, että liikenteenharjoittajan tarjoama paikkakapasiteetti mukautuu kysynnän muutoksiin. Matkustajamäärien kasvaessa huomattavasti ja ylittäessä jäljempänä annetut enimmäisprosenttiosuudet paikkojen kokonaismäärästä (käyttöaste) liikenteenharjoittajan on lisättävä tarjottujen paikkojen määrää. Samoin liikenteenharjoittaja voi vähentää tarjottujen paikkojen määrää, kun matkustajamäärät vähenevät huomattavasti. Ks. jäljempänä kohdassa 3 oleva eritelmä. 2. Käyttöasteen mittausjaksot Ajanjaksot, jolloin käyttöastetta tarkkaillaan ja arvioidaan, ovat 1. tammikuuta-30. kesäkuuta ja 1. elokuuta-30. marraskuuta. 3. Tuotannon eli tarjottavien paikkojen määrän muuttamisen edellytykset 3.1 Tuotannon lisäämisen edellytykset 3.1.1 Tarjottavien paikkojen määrää on lisättävä, kun julkisen palvelun velvoitteeseen kuuluvan reitin keskimääräinen käyttöaste ylittää 70 prosenttia. Näiden reittien keskimääräisen käyttöasteen ylittäessä 70 prosenttia jommallakummalla kohdassa 2 mainitulla jaksolla liikenteenharjoittajan on lisättävä niiden paikkatarjontaa vähintään 10 prosentilla viimeistään seuraavan IATA-liikennöintikauden alusta. Tarjottavien paikkojen määrää on lisättävä vähintään siten, että keskimääräinen käyttöaste ei ylitä 70 prosenttia. 3.1.2 Lisätessään tarjottujen paikkojen määrää edellä esitetyllä tavalla liikenteenharjoittaja voi halutessaan käyttää uuden tuotannon yhteydessä ilma-aluksia, joiden paikkakapasiteetti on alhaisempi kuin alkuperäisessä tarjouksessa edellytetty. 3.1.3 Julkisen palvelun velvoitteiden asettamista koskevassa ilmoituksessa 1 tarkoitetun reittiverkoston paikkatarjonnan lisäämistarve on arvioitava keskimääräisen käyttöasteen perusteella erikseen kunkin seuraaville paikkakunnille liikennöitävän edestakaisen reitin osalta: Kirkkoniemi, Alta, Hammerfest ja Vesisaari. 3.2 Tuotannon vähentämisen edellytykset 3.2.1 Tarjottavien paikkojen määrää voidaan vähentää, kun julkisen palvelun velvoitteeseen kuuluvan reitin keskimääräinen käyttöaste on alhaisempi kuin 35 prosenttia. Näiden reittien keskimääräisen käyttöasteen ollessa alhaisempi kuin 35 prosenttia jommallakummalla kohdassa 2 mainitulla jaksolla liikenteenharjoittaja voi vähentää näillä reiteillä tarjottavien paikkojen määrää enintään 25 prosentilla ensimmäisestä edellä mainitun jakson jälkeisestä päivästä alkaen. 3.2.2 Julkisen palvelun velvoitteiden asettamista koskevassa ilmoituksessa 1 tarkoitetun reittiverkoston paikkatarjonnan vähentämistarve on arvioitava keskimääräisen käyttöasteen perusteella erikseen kunkin seuraaville paikkakunnille liikennöitävän edestakaisen reitin osalta: Kirkkoniemi, Alta, Hammerfest ja Vesisaari. 3.2.3 Reiteillä, joilla tarjotaan kumpaankin suuntaan enemmän kuin kaksi vuoroa päivässä, 3.2.1 ja 3.2.2 kohdan mukainen tuotannon vähennys on toteutettava vähentämällä tarjottavien vuorojen määrää. Ainoa poikkeus tästä on tapaus, jolloin liikenteenharjoittaja käyttää ilma-aluksia, joiden paikkakapasiteetti on suurempi kuin julkisen palvelun velvoitteiden asettamisilmoituksessa määrätty vähimmäiskapasiteetti. Liikenteenharjoittaja voi tällöin käyttää pienempiä ilma-aluksia, ei kuitenkaan sellaisia, joiden paikkakapasiteetti on pienempi kuin julkisen palvelun velvoitteiden asettamisilmoituksessa määrätty. 3.2.4 Reiteillä, joilla tarjotaan kumpaankin suuntaan ainoastaan yksi tai kaksi vuoroa päivässä, tarjottavien paikkojen määrää voidaan vähentää ainoastaan käyttämällä ilma-aluksia, joiden paikkakapasiteetti on alhaisempi kuin julkisen palvelun velvoitteiden asettamisilmoituksessa määrätty. 4. Tuotannon muuttamismenettely 4.1 Norjan liikenneministeriö on lain mukaan liikenteenharjoittajan ehdottamien aikataulujen ja tuotannonmuutosten hyväksymisestä vastaava viranomainen. Tässä yhteydessä viitataan Norjan liikenneministeriön kiertokirjeeseen N-8/97, joka on liitetty tarjousta koskeviin asiakirjoihin. 4.2 Kun tuotantoa on lisättävä 3.1 kohdan edellytysten mukaisesti, uuden tuotannon aikatauluista on sovittava liikenteenharjoittajan ja asianomaisen maakuntahallinnon (maakuntahallintojen) kesken. 4.3 Jos on tarjottava uutta tuotantoa 3.1 kohdan mukaisesti, eivätkä liikenteenharjoittaja ja asianomainen maakuntahallinto (maakuntahallinnot) pääse sopimukseen aikatauluista 4.2 kohdan mukaisesti, liikenteenharjoittaja voi hakea liikenneministeriöltä 4.1 kohdan mukaisesti lupaa käyttää uuden tuotannon yhteydessä eri aikataulua. Tämä ei merkitse sitä, että liikenteenharjoittaja voisi hakea lupaa käyttää aikataulua, johon ei sisälly vaadittua tuotannon lisäystä. Uuden tuotannon aikataulujen poikkeamiselle siitä, mitä asianomainen maakuntahallinto (maakuntahallinnot) voisi hyväksyä 4.2 kohdan mukaisesti, on oltava painavat syyt, jotta ministeriö voisi hyväksyä tällaisen liikenteenharjoittajan ehdotuksen. 5. Taloudellisen korvauksen muuttumattomuus tuotannon muuttuessa 5.1 Liikenteenharjoittajan saama taloudellinen korvaus pysyy entisellään, kun tuotantoa lisätään 3.1 kohdan mukaisesti. 5.2 Liikenteenharjoittajan saama taloudellinen korvaus pysyy entisellään, kun tuotantoa vähennetään 3.2 kohdan mukaisesti.